FIL-MEWT TA' RUŻAR BRIFFA Ta' P. VALENTIN BARBARA. Fil- qiegħ tal-qalb,' fejn l-aktar hi setgħana, Fejn l-aktar hi mifruxa, s-saltna ħiemda Tal-ħolm u tax-xewqat, ħalluni ninżel, Bgħid mill-ħolqien. Hemm, f'dak il- beraħ wiesa, Fid-dawl ta' xemx li biss joħolqu: bħalha L-erwieħ il-kbar, irrid niġġerra waħdi' Qalb l-oħla tifkiriet, il-ftit li ħajti Tgħożż fost is-sbieħ, u ruħi mbellha u liebta Fin-niket kbir tat-telfa ta' nofs ġidha Tistħajjel fwieħet il-ward li jfisser ismu. Kien saċerdot ta' Ewterpe, mibgħut minnha : Fil-maqdes tagħha biex bl-inċens ifewwaħ Xbihatha minquxin, b'sengħa tal-għaġeb, F'wiċċ il-ħolqien sabiħ li minnu ssaħħar. Siġar, għoljiet, għejun ħassew il-fwieħa, Tal-bħur minnu maħruq b'qima ta' iben, U għalenija qabdu l-għanja ġdida Ta' sebħ minnu minsuġa f'ġenn imħabbtu, Li ħawi toħroġ minn xofftejn.mewwieta. 'Ma x'ħin il-għanja kienet għadha tidwi, Tofroq iż-żmien u l-wisa'. u 'l fuq tittajjar, Ewterpe, hienja fil-ħolqien ta' ġufha, Li temm, kif xtaqet hija, il-ħidma tiegħu, Sejħitlu fil-quċċata ta' l-Olimpu U qiegħdet b'idha stess ir-rand fuq ġbinu. 'Ma r-randa sbejħa, ukoll jekk qatt ma tinxef, X'se tiswa lili u lilek, Annabella, Żewġ djakni, jiena u int, li flimkien: miegħu Ġbarna minn fuq l-artal ta' ħajtu l-weraq Ji qata' minn ġo l-ġnien ta' ruħu U bnejna bih il-mafkar dehbi tiegħu7 Il-frotta tagħha f'fomm. l-allat hi-benna, Iżda. l-eħrex imrar għalik u għalija Mur, mara mnikkta, taffi t-togħma tagħha Bi dmugħ għajnejk li, jekk int magħha xxebbhu, Jinżillek ħelu daqs il-għasel Malti. Jien, issa waħdi wisq aktar minn qabel, Bi ħsibijieti ngħum fil-baħħ li ħalla, U nfittex nifhem, jekk xi darba jseħħli, Għax għandu s-sabiħ jgħib biex jisbieħ aktar.